Φραγκίσκος της Βαυαρίας

Ο Φραγκίσκος, γερμ. Franz von Wittelsbach, herzog von Bayern (γενν. 14 Ιουλίου 1933) από τον Οίκο του Βίττελσμπαχ, της πρώην βασιλικής οικογένειας του Βασιλείου της Βαυαρίας, είναι δούκας -και τιτουλάριος βασιλιάς- της Βαυαρίας ως επικεφαλής του Οίκου από το 1996.http://www.nymphenburg.com/en/manufactory/history/houseofwittelsbachhttp://www.dailyrecord.co.uk/news/uk-world-news/german-duke-could-clame-scots-973563 Το πλήρες όνομά του είναι Φραγκίσκος Μποναβεντούρα Αλβέρτος Μαρία, δούκας της Βαυαρίας.http://www.geni.com/people/Franz-Herzog-von-Bayern/6000000003407400782 Ως απόγονος του Καρόλου Α΄ της Αγγλίας, ο Φραγκίσκος θεωρείται από τους Ιακωβίτες ως ο νόμιμος διάδοχος των βασιλέων του Οίκου των Στιούαρτ, δηλ. βασιλιάς της Αγγλίας, Σκωτίας & Ιρλανδίας.http://www.jacobite.ca/kings/http://www.telegraph.co.uk/news/uknews/1584184/Act-repeal-could-make-Franz-Herzog-von-Bayern-new-King-of-England-and-Scotland.html

Βιογραφία
Ο Φραγκίσκος γεννήθηκε στο Μόναχο και είναι ο πρωτότοκος γιος του Αλβέρτου Δούκα της Βαυαρίας και της Μαρίας Ντράσκοβιτς, η οποία είχε κροατική καταγωγή.https://books.google.gr/books?id=9UFveIUgktIC&pg=PA89&lpg=PA89&dq=14+July+1933+Munich+franz+Albrecht+Draskovich+maria&source=bl&ots=ymcB8Wouex&sig=KWoa2gDOIXZv6ry9zN4am6nHBIg&hl=el&sa=X&ei=sGEdVdPAPMLwavK-gbgL&ved=0CGQQ6AEwCQ#v=onepage&q&f=false Η Μαρία ήταν κόρη του Ντιονύς-Μαρία Ντράσκοβιτς κόμη του Τρακοστγιάν, πρώην αυτοκρατορικού και βασιλικού καγκελαρίου της Αυστρο-Ουγγαρίας, μέλος της Άνω Βουλής της Ουγγαρίας και της Βουλής της Κροατίας, με ιδιοκτησίες στο Κρόιτς.

Η δυναστεία των Βίττελσμπαχ εναντιώθηκε στο ναζισμό και το 1939 ο πατέρας τού Φραγκίσκου, ο Αλβέρτος, μετακόμισε με την οικογένειά του στην Ουγγαρία. Εκεί έζησαν στη Βουδαπέστη για τέσσερα χρόνια και έπειτα, κατά τα τέλη του 1943, μετέβησαν στο κάστρο τους στο Σάρβαρ. Τον Μάρτιο του 1944 η Ναζιστική Γερμανία κατέλαβε την Ουγγαρία και στις 6 Οκτωβρίου του 1944 ο Φραγκίσκος με την οικογένειά του συνελήφθησαν. Αργότερα εστάλησαν σε μια σειρά από ναζιστικά στρατόπεδα συγκέντρωσης, συμπεριλαμβανομένων των Οράνιενμπουργκ και Νταχάου. Κατά τα τέλη Απριλίου του 1945 απελευθερώθηκαν από τον αμερικανικό στρατό.http://histclo.com/royal/gers/bav/rup/rup-alb.htm

Μετά τον πόλεμο ο Φραγκίσκος έλαβε δευτεροβάθμια εκπαίδευση στο μοναστήρι του Έτταλ του Τάγματος των Βενεδικτίνων. Στη συνέχεια σπούδασε διοίκηση επιχειρήσεων στο Πανεπιστήμιο του Μονάχου και στη Ζυρίχη. Πέραν της μητρικής του γερμανικής γλώσσας έμαθε ουγγρικά, αγγλικά και γαλλικά.
Ο Φραγκίσκος ανέπτυξε ένα πάθος για τη συλλογή έργων σύγχρονης τέχνης. Σήμερα μεγάλο μέρος της συλλογής του βρίσκεται στην Πινακοθήκη του Μοντέρνου (Pinakothek der Moderne) στο Μόναχο. Ο Φραγκίσκος είναι επίσης επίτιμος επιμελητής του Μουσείου Σύγχρονης Τέχνης στη Νέα Υόρκη.http://www.barnesandnoble.com/w/dra-kovi-family-books-llc/1022772812?ean=9781156336151

Ο Φραγκίσκος ζει σε μια πτέρυγα του Παλατιού Νύμφενμπουργκ, πρώην θερινής κατοικίας των βασιλέων της Βαυαρίας στο Μόναχο. Χρησιμοποιεί επίσης περιστασιακά το Κάστρο Μπεργκ στην Άνω Βαυαρία, το Κάστρο του Μπερχτεσγκάντεν και το Κάστρο Χόενσβανγκαου.

Δεν έχει νυμφευτεί.

Πρόγονοι

Παραπομπές

Κατηγορία:Οίκος του Βίττελσμπαχ